pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สรรพากรออกมาตรการ ขยายเวลายื่นแบบ กระตุ้นเศรษฐกิจ ฟื้นฟูท่องเที่ยว
วันอังคารที่ 4 กุมภาพันธ์ 2563
สรรพากรออกมาตรการ ขยายเวลายื่นแบบ กระตุ้นเศรษฐกิจ ฟื้นฟูท่องเที่ยว
สรรพากรออกมาตรการภาษี ขยายเวลายื่นแบบบุคคลธรรมดา กระตุ้นเศรษฐกิจ หลังไวรัสโคโรน่าทําเศรษฐกิจทรุด การท่องเที่ยวซบเซา พร้อมมาตรการอื่น ๆ คาดช่วยส่งเสริมการลงทุน สร้างเม็ดเงินหมุนเวียนในระบบเพิ่ม
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า ในปีนี้กรมสรรพากรได้ออกมาตรการพิเศษในการขยายเวลาการยื่นแบบชําระภาษีเงินได้บุคคลธรรมดา หรือ ภ.ง.ด. 90/91 ทั้งการยื่นภาษีแบบออนไลน์ และการยื่นภาษีแบบกระดาษ ที่สํานักงานสรรพากรพื้นที่สาขา จากเดิมที่จะสิ้นสุดภายในเดือนมีนาคมนี้ ออกไปอีก 3 เดือน เป็นสิ้นสุดเดือนมิถุนายน 2563 เพื่อเป็นการช่วยบรรเทาความเดือดร้อนของผู้เสียภาษี และจะเป็นการสร้างเม็ดเงินหมุนเวียนในระบบในช่วงที่งบประมาณประจําปี 2563 มีความล่าช้า และเพื่อลดผลกระทบของผู้ยื่นภาษีบางส่วนที่จะต้องนําเงินมาชําระภาษีเพิ่มในปีนี้ได้ด้วย
ทั้งนี้ ในส่วนของผู้เสียภาษีที่ต้องการขอคืนภาษี ยังสามารถยื่นแบบชําระภาษีเข้ามาได้ตลอดโดยในปีนี้ผู้ที่ยื่นภาษีเร็ว ก็จะได้ภาษีคืนเร็ว หากเอกสารครบถ้วน ซึ่ง ณ เวลานี้มีผู้ขอคืนภาษีเข้ามาแล้วกว่า 7 แสนราย และได้เงินคืนไปแล้วกว่า 5 แสนราย หรือ 73% ของผู้ที่ขอคืนทั้งหมด ซึ่งกรมสรรพากรใช้ระยะเวลาเฉลี่ยในการคืนภาษีประชาชนอยู่ที่ 3-7 วันเท่านั้น โดยเป็นการคืนภาษีผ่านระบบพร้อมเพย์มากกว่า 90% เนื่องจากมีความสะดวก และรวดเร็วกว่า
สําหรับมาตรการภาษีอื่น ๆ ที่กรมสรรพากรจะนํามาใช้เพื่อช่วยกระตุ้นเศรษฐกิจภายในประเทศ ได้แก่ มาตรการภาษีเพื่อส่งเสริมและสนับสนุนการท่องเที่ยว และจัดอบรมสัมมนาภายในประเทศ ซึ่งเป็นประโยชน์ที่ให้กับบริษัท หรือห้างหุ้นส่วนนิติบุคคล โดยเปิดโอกาสให้ผู้ประกอบการสามารถนํารายจ่ายที่เป็นค่าห้องสัมมนา ค่าห้องพัก ค่าขนส่ง หรือรายจ่ายอื่น ๆ ที่เกี่ยวข้องกับการอบรมสัมมนา รวมทั้งรายจ่ายที่จ่าย เป็นค่าบริการให้แก่มัคคุเทศก์นําเที่ยวเพื่อการอบรมสัมมนาให้แก่ลูกจ้าง ตั้งแต่วันที่ 1 มกราคม 2563 ถึงวันที่ 31 ธันวาคม 2563 มาหักเป็นรายจ่ายในการคํานวณภาษีได้ 2 เท่า
นอกจากนี้ กรมสรรพากรยังมีมาตรการสนับสนุนให้ผู้ประกอบการธุรกิจโรงแรม ทําการซ่อมแซม หรือปรับปรุงตัวอาคารให้ดีขึ้น โดยผู้ประกอบการสามารถนํารายจ่ายที่เกิดจากการต่อเติม เปลี่ยนแปลง ขยายออก หรือทําให้ดีขึ้นของอาคาร มาหักรายจ่ายในการคํานวณภาษีเงินได้นิติบุคคลได้เป็นจํานวน 1.5 เท่า ของรายจ่ายตามจํานวนที่จ่ายจริงได้อีกด้วย
โฆษกกรมสรรพากรกล่าวทิ้งท้ายว่า “กรมสรรพากรเชื่อว่าการขยายเวลายื่นภาษีเงินได้บุคคลธรรมดาออกไปอีก 3 เดือน จากเดิมสิ้นสุดที่เดือนมีนาคม เป็นเดือนมิถุนายน 2563 จะช่วยให้ประชาชนมีเงินใช้จ่ายหมุนเวียนมากขึ้น อีกทั้งมาตรการภาษีต่าง ๆ ที่ออกมาในช่วงนี้ จะสามารถช่วยกระตุ้นเศรษฐกิจการลงทุนภายในประเทศ และบรรเทาผลกระทบจากการท่องเที่ยวซบเซาในปี 2563 ได้ โดยกรมสรรพากรยังมีแผนที่จะออกมาตรการภาษีในด้านอื่น ๆ เพิ่มเติมอีก เช่น มาตรการสนับสนุนให้บริษัทเอกชนรับผู้พ้นโทษเข้าทํางาน ซึ่งจะช่วยเสริมทั้งในด้านสังคม และตลาดแรงงานในประเทศที่ยังขาดแคลน โดยไม่ต้องพึ่งแรงงานประเทศเพื่อนบ้าน เป็นการสร้างประโยชน์ในทางเศรษฐกิจให้กับประเทศได้อีกทางหนึ่ง”
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นโยบายล่าสุดของรัฐบาลในการส่งเสริมและฟื้นฟูภาคการท่องเที่ยวมีอะไรบ้าง ??
วันศุกร์ที่ 19 มิถุนายน 2563
นโยบายล่าสุดของรัฐบาลในการส่งเสริมและฟื้นฟูภาคการท่องเที่ยวมีอะไรบ้าง ??
นโยบายของรัฐบาลในการะฟื้นฟูการท่องเที่ยวมีอะไรบ้าง ??
Q :นโยบายล่าสุดของรัฐบาลในการส่งเสริมและฟื้นฟูภาคการท่องเที่ยวมีอะไรบ้าง??
A : 1.กําลังใจเป็นนโยบายช่วยเหลือกลุ่มผู้ประกอบการบริษัทนําเที่ยว
2.เราไปเที่ยวกันเป็นนโยบายช่วยเหลือกลุ่มผู้ประกอบการโฮมสเตย์,โรงแรม,ที่พัก
3.เที่ยวปันสุขเป็นนโยบายช่วยเหลือผู้ประกอบการสายการบินในประเทศ
รัฐบาลไทย-ข่าวทำเนียบรัฐบาล-สธ. ให้โรงพยาบาลในพื้นที่ภาคใต้ พร้อมดูแลประชาชนช่วงฝนตก น้ำท่วม
วันพฤหัสบดีที่ 25 ตุลาคม 2561
สธ. ให้โรงพยาบาลในพื้นที่ภาคใต้ พร้อมดูแลประชาชนช่วงฝนตก น้ําท่วม
กระทรวงสาธารณสุขกําชับโรงพยาบาลในพื้นที่ภาคใต้ เฝ้าระวังน้ําท่วมฉับพลันจากฝนตกหนัก ขนย้ายเครื่องมือแพทย์ ยา เวชภัณฑ์ไว้ที่สูง เตรียมแผนจัดบริการ และหน่วยแพทย์เคลื่อนที่ พร้อมให้การดูแลประชาชนตลอด 24 ชั่วโมง
กระทรวงสาธารณสุขกําชับโรงพยาบาลในพื้นที่ภาคใต้ เฝ้าระวังน้ําท่วมฉับพลันจากฝนตกหนัก ขนย้ายเครื่องมือแพทย์ ยา เวชภัณฑ์ไว้ที่สูง เตรียมแผนจัดบริการ และหน่วยแพทย์เคลื่อนที่ พร้อมให้การดูแลประชาชนตลอด 24 ชั่วโมง
นายแพทย์สุขุม กาญจนพิมาย ปลัดกระทรวงสาธารณสุขให้สัมภาษณ์ว่า ขณะนี้ เข้าสู่ฤดูฝนของภาคใต้ และในวันที่ 25 – 26 ตุลาคม 2561 นี้ จะมีฝนตกหนักและฝนตกสะสม อาจทําให้เกิดน้ําท่วมฉับพลัน น้ําป่าไหลหลาก ในหลายพื้นที่บริเวณจังหวัด เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ระนอง พังงา ภูเก็ต กระบี่ ตรัง และสตูล ขอให้โรงพยาบาลในพื้นที่เสี่ยงน้ําท่วม น้ําป่าไหลหลาก หรือมวลน้ําไหลผ่าน เฝ้าระวัง ติดตามข้อมูลข่าวสารอย่างใกล้ชิด สํารองยาและเวชภัณฑ์ให้เพียงพอ เตรียมพร้อมรับมือตามแผนการจัดบริการประชาชน ทั้งในที่ตั้งและนอกสถานที่ เพื่อลดผลกระทบหรือความเสียหายที่อาจเกิดขึ้น ทั้งการป้องกันสถานบริการให้ปลอดภัยจากน้ําท่วม เตรียมย้ายอุปกรณ์เครื่องมือแพทย์ขึ้นที่สูง จัดหน่วยแพทย์เคลื่อนที่ และเจ้าหน้าที่สาธารณสุขติดตามดูแลผู้ประสบภัย โดยเฉพาะกลุ่มเสี่ยงได้แก่ ผู้ป่วยติดบ้านติดเตียง ผู้พิการ ผู้ป่วยโรคเรื้อรัง
นายแพทย์สุขุมกล่าวต่อว่า ขอให้เจ้าหน้าที่สาธารณสุขและอาสาสมัครสาธารณสุข ให้ความรู้ประชาชนในการดูแลสุขภาพ รักษาร่างกายให้อบอุ่น ผู้ปกครองดูแลบุตรหลานอย่างใกล้ชิด อย่าให้ลงไปเล่นน้ําท่วมขัง น้ําเชี่ยว รวมทั้งป้องกันการถูกสิ่งของมีคมในน้ําบาด และโรคน้ํากัดเท้าจากการเดินลุยน้ํา แช่น้ําเป็นเวลานาน ซึ่งผิวหนังจะระคายเคือง เปื่อยและเป็นแผลได้ง่าย ขอให้รีบล้างทําความสะอาดเท้าและเช็ดให้แห้งทุกครั้งหลังลุยน้ําท่วม หากบาดแผลมีอาการอักเสบ บวมแดง มีหนอง หรือเนื้อที่ขอบแผลมีลักษณะซีด หรือเป็นหวัดมีไข้ กินยาลดไข้แล้วอาการไม่ดีขึ้นภายใน 2 วัน ขอให้ไปพบเจ้าหน้าที่สาธารณสุขที่โรงพยาบาลส่งเสริมสุขภาพตําบล หรือหน่วยแพทย์เคลื่อนที่ หากเจ็บป่วยฉุกเฉินโทรแจ้งสายด่วน 1669 ตลอด 24 ชั่วโมง
********************************************** 25 ตุลาคม 2561
รัฐบาลไทย-ข่าวทำเนียบรัฐบาล-การประชุมคณะทำงานประชารัฐชุดส่งเสริม SME Start up และSocial Enterprise ภายใต้คณะกรรมการสานพลังประชารัฐ
วันศุกร์ที่ 5 พฤษภาคม 2560
การประชุมคณะทํางานประชารัฐชุดส่งเสริม SME Start up และSocial Enterprise ภายใต้คณะกรรมการสานพลังประชารัฐ
การประชุมคณะทํางานประชารัฐชุดส่งเสริม SME Start up และSocial Enterprise ภายใต้คณะกรรมการสานพลังประชารัฐ
วันนี้ (5 พ.ค. 60) คณะทํางานประชารัฐชุดส่งเสริม SME Start up และSocial Enterprise ได้มีการประชุมเพื่อสรุปผลการดําเนินงานปี 2559 และวางแผนงานปี 2560 ร่วมกับเครือข่ายพันธมิตรทั้งภาครัฐและเอกชนกว่า 67 หน่วยงาน โดยที่ผ่านมา มีการดําเนินกิจกรรมต่างๆ อาทิ ในกลุ่ม SME Traditional มีโครงการพี่ช่วยน้อง โครงการสินเชื่อประชารัฐวงเงิน10000 ล้านบาท กลุ่ม Start Up/Innovation Driven Enterprise มีโครงการ Start Up Runway และกลุ่ม Social Enterprise มีการจัดตั้งบริษัทเพื่อสนับสนุนวิสาหกิจเพื่อสังคม
นอกจากนี้ได้มีการวางกรอบการส่งเสริมและพัฒนา SME ปี 60 อย่างครบวงจรทั้งด้านการเงินการพัฒนาผลิตภัณฑ์การเพิ่มผลิตภาพและการตลาด โดยมีนายสมคิด จาตุศรีพิทักษ์ รองนายกรัฐมนตรีด้านเศรษฐกิจ นายอุตตม สาวนายน รัฐมนตรีว่าการกระทรวงอุตสาหกรรม ในฐานะหัวหน้าภาครัฐ นายเจน นําชัยศิริ ประธานสภาอุตสาหกรรมฯ ในฐานะหัวหน้าภาคเอกชนร่วมประชุม ณ ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-พล.อ.อ.ประจินฯ ปาฐกถาพิเศษหัวข้อ “สังคมดิจิทัล มั่นคง มั่งคั่ง ยั่งยืน”
วันอังคารที่ 26 กันยายน 2560
พล.อ.อ.ประจินฯ ปาฐกถาพิเศษหัวข้อ “สังคมดิจิทัล มั่นคง มั่งคั่ง ยั่งยืน”
พล.อ.อ.ประจินฯ
พลอากาศเอก ประจิน จั่นตอง รองนายกรัฐมนตรี กล่าวปาฐกถาพิเศษหัวข้อ “สังคมดิจิทัล มั่นคง มั่งคั่ง ยั่งยืน” ในงานนิทรรศการ “Digital Thailand Big Bang 2017” ซึ่งกระทรวงดิจิทัลเพื่อเศรษฐกิจและสังคม (ดีอี) โดยสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงฯ ร่วมกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จัดขึ้น ตามนโยบายรัฐบาลที่มีความตั้งใจจริงในการนําพาประเทศไทยสู่สังคมดิจิทัล อย่างมั่นคง มั่งคั่ง และยั่งยืน ซึ่งรัฐบาลได้กําหนดยุทธศาสตร์ชาติ 20 ปี ตามแผนพัฒนาเศรษฐกิจ โดยเน้นการจัดสรรแผนพัฒนางาน แผนพัฒนาคน และแผนพัฒนาเงิน ไปสู่จุดหมายที่วางไว้ทุกๆ 5 ปี โดยมียุทธศาสตร์พาประเทศพ้นกับดักรายได้ปานกลางให้เร็วที่สุด และใน 20 ปี ประเทศไทยจะต้องเป็นประเทศที่มีรายได้ที่เพียงพอ ซึ่งเทคโนโลยีดิจิทัลจะเข้ามามีส่วนสําคัญในการผลักดันยุทธศาสตร์ชาติดังกล่าว เมื่อวันที่ 21 กันยายน 2560 ณ อาคารชาเลนเจอร์ 1-2 ศูนย์แสดงสินค้าและการประชุมอิมแพ็ค เมืองทองธานี ถนนแจ้งวัฒนะ กรุงเทพฯ
******************
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว อำนวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA [กระทรวงการต่างประเทศ]
วันจันทร์ที่ 11 พฤษภาคม 2563
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA [กระทรวงการต่างประเทศ]
สถานเอกอัครราชทูต ณ กรุงโตเกียว อํานวยความสะดวกและส่งคนไทยที่ตกค้างในญี่ปุ่น เดินทางกลับประเทศไทยโดยเที่ยวบินพิเศษของสายการบิน ANA
เมื่อวันที่ 11 พฤษภาคม 2563 คนไทยที่ตกค้างในญี่ปุ่น เดินทางกลับประเทศไทยโดยสายการบิน All Nippon Airways (ANA) เที่ยวบินที่ NH847 ออกเดินทางจากท่าอากาศยานฮาเนดะ เดินทางถึงประเทศไทยเวลา 15.30 น.
เที่ยวบินดังกล่าวได้รับอนุญาตให้ทําการบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียวประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพของการรองรับผู้ที่เดินทางกลับจากต่างประเทศทั่วโลกต่อวันของรัฐบาลไทย ทั้งนี้ ผู้โดยสารคนไทยที่ขึ้นเที่ยวบินข้างต้นเป็นผู้ที่ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วน กับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงประเทศไทย โดยสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัวด้วยแล้ว
รัฐบาลไทย-ข่าวทำเนียบรัฐบาล-สธ. เตรียมประกาศใช้อนุบัญญัติ 5 ฉบับใหม่  ตาม พ.ร.บ.ควบคุมผลิตภัณฑ์ยาสูบ พ.ศ. 2560
วันพุธที่ 4 กรกฎาคม 2561
สธ. เตรียมประกาศใช้อนุบัญญัติ 5 ฉบับใหม่  ตาม พ.ร.บ.ควบคุมผลิตภัณฑ์ยาสูบ พ.ศ. 2560
กระทรวงสาธารณสุข โดยความเห็นชอบของคณะกรรมการควบคุมผลิตภัณฑ์ยาสูบแห่งชาติ เตรียมประกาศใช้อนุบัญญัติ 5 ฉบับ ตามพ.ร.บ.ควบคุมผลิตภัณฑ์ยาสูบ พ.ศ. 2560
วันนี้ (4 กรกฎาคม 2561) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ในฐานะประธานคณะกรรมการควบคุมผลิตภัณฑ์ยาสูบแห่งชาติ ให้สัมภาษณ์ภายหลังการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 1/2561 ว่า ที่ประชุมมีมติเห็นชอบร่างอนุบัญญัติภายใต้ พ.ร.บ.ควบคุมผลิตภัณฑ์ยาสูบ พ.ศ. 2560 รวม 5 ฉบับ ได้แก่ 1.ร่างประกาศกระทรวงสาธารณสุข เรื่อง กําหนดประเภทหรือชื่อของสถานที่สาธารณะ สถานที่ทํางาน และยานพาหนะให้ส่วนหนึ่งส่วนใดหรือทั้งหมดของสถานที่และยานพาหนะเป็นเขตปลอดบุหรี่ หรือเขตสูบบุหรี่ในเขตปลอดบุหรี่ 2.ร่างประกาศกระทรวงสาธารณสุข เรื่อง ลักษณะและวิธีการในการแสดงเครื่องหมาย เขตปลอดบุหรี่ และเครื่องหมายเขตสูบบุหรี่ 3.ร่างประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการแสดงชื่อ ราคา และการแสดงการเป็นสถานที่ขายปลีกผลิตภัณฑ์ยาสูบ 4.ร่างประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการแสดงคําหรือข้อความ ที่อาจก่อให้เกิดความเข้าใจผิดหรือจูงใจให้บริโภคในฉลากของบุหรี่ ซิกาแรต ซิการ์ ยาเส้น หรือ ยาเส้นปรุง และ 5.ร่างประกาศกระทรวงสาธารณสุข เรื่อง กําหนดเพิ่มเติมสถานที่ห้ามขายผลิตภัณฑ์ยาสูบ ซึ่งเป็นการกําหนดให้เรือนจําและทัณฑสถาน เป็นสถานที่ห้ามขายผลิตภัณฑ์ยาสูบทุกประเภท
ด้าน นพ.สุวรรณชัย วัฒนายิ่งเจริญชัย อธิบดีกรมควบคุมโรค ในฐานะกรรมการและเลขานุการ คผยช. กล่าวว่า ร่างประกาศกระทรวงสาธารณสุข ทั้ง 5 ฉบับ เป็นอนุบัญญัติที่กําหนดรายละเอียดเพิ่มเติมเพื่อให้สามารถบังคับใช้ พ.ร.บ.ควบคุมผลิตภัณฑ์ยาสูบ พ.ศ. 2560 ได้อย่างมีประสิทธิภาพ โดยมีสาระสําคัญเพื่อเป็นการกําหนดสถานที่ และยานพาหนะสาธารณะให้เป็นเขตปลอดบุหรี่ และกําหนดรูปแบบเครื่องหมายเขตปลอดบุหรี่ให้ง่าย สะดวกต่อการปฏิบัติตามกฎหมายของประชาชน เพื่อคุ้มครองสุขภาพของผู้ไม่สูบบุหรี่ รวมทั้งมีการกําหนดรูปแบบของป้ายแสดงชื่อและราคาขายผลิตภัณฑ์ยาสูบประเภทต่าง ๆ ให้เป็นรูปแบบเดียวกัน เพื่อป้องกันการใช้ป้ายเป็นสื่อโฆษณากระตุ้นให้มีการบริโภคผลิตภัณฑ์ยาสูบมากขึ้น นอกจากนี้ ได้มีการขยายความคุ้มครองเพื่อป้องกันผลกระทบต่อสุขภาพจากพิษภัยผลิตภัณฑ์ยาสูบของผู้ต้องขังในเรือนจํา ซึ่งปัจจุบันพบว่าผู้ต้องขังเข้าถึงผลิตภัณฑ์ยาสูบได้ง่าย เนื่องจากมีการอนุญาตให้ขายบุหรี่ ยาเส้นภายในพื้นที่เรือนจํา จึงจําเป็นต้องกําหนดให้เรือนจํา และทัณฑสถานทุกแห่งทั่วประเทศ เป็นสถานที่ห้ามขายผลิตภัณฑ์ยาสูบทุกประเภท
*********************** 4 กรกฎาคม 2561
รัฐบาลไทย-ข่าวทำเนียบรัฐบาล-สตช. ชี้แจงมาตรการป้องกันปราบปราม แก้ไขปัญหาการลักลอบนำสินค้าผิดกฎหมาย เข้าประเทศในพื้นที่แนวเขตชายแดน จ.สระแก้ว
วันศุกร์ที่ 11 พฤษภาคม 2561
สตช. ชี้แจงมาตรการป้องกันปราบปราม แก้ไขปัญหาการลักลอบนําสินค้าผิดกฎหมาย เข้าประเทศในพื้นที่แนวเขตชายแดน จ.สระแก้ว
สตช.ชี้แจงมาตรการป้องกันปราบปรามแก้ไขปัญหาการลักลอบนําสินค้าผิดกฎหมายเข้าประเทศในพื้นที่แนวเขตชายแดนสระแก้ว เผยผู้ประกอบการไม่สามารถนําสินค้าที่เข้าข่ายผิดกฎหมายมาจําหน่ายในพื้นที่ตลาดโรงเกลือได้ในปัจจุบัน ระบุเพิ่มความเข้มงวดในการตรวจแนวชายแดนมากขึ้น
วันที่ 10 พฤษภาคม 2561 พลตํารวจเอกวิระชัย ทรงเมตตา รองผู้บัญชาการตํารวจแห่งชาติ/โฆษกสํานักงานตํารวจแห่งชาติ และพล.ต.ต.สุรจิต ชิงนวรรณ์ ผู้บังคับการตํารวจภูธรจังหวัดสระแก้วชี้แจงประเด็นปัญหาการลักลอบนําสินค้าผิดกฎหมายเข้าประเทศ ดังนี้
เจ้าหน้าที่ตํารวจ สภ.คลองลึก กองบังคับการตํารวจภูธรจังหวัดสระแก้ว ร่วมกับส่วนราชการในพื้นที่แถลงข่าว มาตรการในการป้องกันปราบปรามและแก้ไขปัญหาเกี่ยวกับสินค้าที่ลักลอบนําเข้ามาในราชอาณาจักรโดยผิดกฎหมาย และสินค้าละเมิดทรัพย์สินทางปัญญาในพื้นที่แนวเขตชายแดนจังหวัดสระแก้ว โดยมีการบูรณาการกําลังร่วมกับหน่วยงานในพื้นที่ที่เกี่ยวข้อง ได้แก่ กรมทรัพย์สินทางปัญญา พาณิชย์จังหวัดสระแก้ว ด่านศุลกากรอรัญประเทศ เจ้าหน้าที่ทหารมณฑลทหารบกที่ 19 เจ้าหน้าที่ทหารพรานกรมทหารพรานที่ 12 และเจ้าหน้าที่จากประเทศกัมพูชา ร่วมกันจัดตั้งศูนย์ปฏิบัติการตํารวจภูธรจังหวัดสระแก้วส่วนหน้า และศูนย์ปฏิบัติการแก้ไขปัญหาและปราบปรามสินค้าละเมิดทรัพย์สินทางปัญญาตลาดโรงเกลือ เพื่อเป็นศูนย์รวมความร่วมมือในภารกิจป้องกันปราบปรามการละเมิดทรัพย์สินทางปัญญา ในพื้นที่ตลาดโรงเกลือ
วัตถุประสงค์และความร่วมมือหลักของศูนย์ฯ ดังกล่าว เพื่อป้องกันและแก้ไขปัญหาเกี่ยวกับสินค้าที่ลักลอบนําเข้ามาในราชอาณาจักรโดยผิดกฎหมาย และสินค้าละเมิดทรัพย์สินทางปัญญา รวมถึงจัดให้มีการประชาสัมพันธ์ และประชุมชี้แจงให้กับผู้ประกอบการ ผู้จําหน่ายสินค้าในตลาดโรงเกลือ ได้ทราบถึงปัญหาและโทษของการจําหน่ายสินค้าละเมิดทรัพย์สินทางปัญญา ซึ่งเป็นการดําเนินการเชิงรับ แก้ไขปัญหาที่ต้นทาง คือผู้ขายสินค้าในตลาดโรงเกลือ
ในส่วนของการบูรณาการเชิงรุก เจ้าหน้าที่จากศูนย์ฯ ได้มีการออกตรวจร่วมในพื้นที่ตลาดโรงเกลือ และตลาดใกล้เคียงทุกวันทั้งเวลากลางวันและกลางคืน รวมถึงการตั้งจุดตรวจป้องกันการลักลอบขนสินค้าละเมิดทรัพย์สินทางปัญญา บริเวณจุดตรวจเทศบาล 2 ถนนสุวรรณศร ต.อรัญประเทศ อ.อรัญประเทศ จว.สระแก้ว ตลอด 24 ชั่วโมง และกวดขันจับกุมอย่างต่อเนื่อง ในห้วงที่ผ่านมาตั้งแต่เดือน ตุลาคม 2560 ถึงเดือน เมษายน 2561
จากการปฏิบัติหน้าที่ ในช่วงเดือนตุลาคม2560 - มกราคม2561 มีสินค้าละเมิดทรัพย์สินทางปัญญา ส่งด่านศุลกากรอรัญประเทศจํานวนกว่า 200,000 ชิ้น รวมมูลค่ากว่า 50,000,000 บาท โดยศูนย์ปฏิบัติการฯดังกล่าว มีการดําเนินการอย่างต่อเนื่องเรื่อยมา
ในปัจจุบันผู้ประกอบการค้าขายในพื้นที่ตลาดโรงเกลือ ไม่สามารถนําสินค้าที่เข้าข่ายผิดกฎหมายมาจําหน่ายในพื้นที่ได้ ส่วนใหญ่หลีกเลี่ยงด้วยการใช้พื้นที่ของประเทศเพื่อนบ้านแทน หรือใช้การสั่งผ่านช่องทางออนไลน์ อย่างไรก็ตาม ก็ยังมีผู้ค้ารายย่อยบางราย ใช้การขนส่งแบบ “กองทัพมด” พยายามลักลอบนําสินค้าผิดกฎหมายเข้ามาในประเทศ แต่เจ้าหน้าที่ได้เพิ่มความเข้มงวดในการตรวจตราบริเวณแนวชายแดนมากขึ้น อีกทั้งได้จัดตั้งศูนย์รับเรื่องราวร้องเรียน เพื่อเป็นการเพิ่มช่องทางการรับเบาะแสจากภาคประชาชน พร้อมทั้งเฝ้าระวังและติดตาม กลุ่มเป้าหมายหลัก หรือบุคคลที่มีพฤติกรรมต้องสงสัยเกี่ยวข้องกับการลักลอบนําเข้าสินค้าผิดกฎหมาย
--------------------
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานสักขีพยานในพิธีลงนามบันทึกความร่วมมือเพื่อให้ประชาชนเข้าถึงงานบริการพื้นฐานของรัฐ
วันอังคารที่ 10 กรกฎาคม 2561
รองนรม. พล.อ.อ.ประจินฯ เป็นประธานสักขีพยานในพิธีลงนามบันทึกความร่วมมือเพื่อให้ประชาชนเข้าถึงงานบริการพื้นฐานของรัฐ
รองนรม. พล.อ.อ.ประจินฯ เป็นประธานสักขีพยานในพิธีลงนามบันทึกความร่วมมือเพื่อให้ประชาชนเข้าถึงงานบริการพื้นฐานของรัฐ
ระหว่างตัวแทนหัวหน้าส่วนราชการ ทั้ง 8 หน่วยงาน ภายใต้แนวคิด “เท่าเทียมทั่วถึง รวมเป็นหนึ่งเพื่อประชาชน”
วันนี้ (10 กรกฎาคม 2561) เวลา 14.30 น. ณ ตึกสันติไมตรี (หลังนอก) ทําเนียบรัฐบาล พลเอกประยุทธ์ จันทร์โอชา นายกรัฐมนตรี มอบหมาย พลอากาศเอก ประจิน จั่นตอง รองนายกรัฐมนตรี เป็นประธานสักขีพยานในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงงานบริการพื้นฐานของรัฐ ระหว่างตัวแทนหัวหน้าส่วนราชการ ทั้ง 8 หน่วยงาน ได้แก่ กระทรวงยุติธรรม กระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข และสํานักงานตํารวจแห่งชาติ
โอกาสนี้ รองนายกรัฐมนตรี เป็นประธานกล่าวเปิดงานในพิธีลงนามบันทึกข้อตกลงการบูรณาการความร่วมมือดังกล่าวความตอนหนึ่งว่า ในนามของรัฐบาลภายใต้การนําของพลเอกประยุทธ์ จันทร์โอชา นายกรัฐมนตรี ขอแสดงความยินดีกับหน่วยงานภาครัฐ ระหว่างตัวแทนหัวหน้าส่วนราชการ ทั้ง 8 หน่วยงาน อันประกอบด้วย กระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข กระทรวงยุติธรรม และสํานักงานตํารวจแห่งชาติ ที่ได้ร่วมมือร่วมใจกันจัดทําบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงงานบริการพื้นฐานของรัฐ ภายใต้แนวคิด “เท่าเทียมทั่วถึง รวมเป็นหนึ่งเพื่อประชาชน”
ทั้งนี้ รัฐบาลได้กําหนดให้การลดความเหลื่อมล้ําทางสังคมและการสร้างโอกาสเพื่อเข้าถึงบริการพื้นฐานของรัฐเป็นนโยบายสําคัญในการขับเคลื่อนประเทศ โดยเฉพาะอย่างยิ่งความเหลื่อมล้ําด้านการเข้าถึงกระบวนการยุติธรรมของประชาชน ดังนั้น รัฐบาลจึงได้กําหนดแนวทางเป็นการพัฒนาเพื่อเพิ่มขีดความสามารถในการให้บริการประชาชนด้านอํานวยความยุติธรรมและให้คําปรึกษา พร้อมช่วยเหลือประชาชนทางด้านให้ความรู้เกี่ยวกับกฎหมายอย่างถูกต้อง ผ่านสื่อกระแสหลัก สื่อออนไลน์ หรือผ่านโครงการ และกิจกรรมต่าง ๆ ส่งผลทําให้ประชาชนมีความรู้ความเข้าใจในระเบียบ ข้อบังคับ รวมทั้งกฎกติกาของกฎหมายที่จะต้องนําไปปฏิบัติตาม ซึ่งจะนําไปสู่การเคารพสิทธิของผู้อื่น โดยไม่กระทําความผิด ทําให้ประชาชนสามารถอยู่ร่วมกันในสังคมอย่างสงบสุขและยั่งยืนตลอดไป
จากนั้น รองนายกรัฐมนตรีได้เป็นประธานสักขีพยานในพิธีการลงนามบันทึกข้อตกลงการบูรณาการ ความร่วมมือเพื่อให้ความช่วยเหลือประชาชนให้เข้าถึงงานบริการพื้นฐานของรัฐ ระหว่างตัวแทนหัวหน้าส่วนราชการทั้ง 8 หน่วยงานดังกล่าว พร้อมเยี่ยมชมนิทรรศการผลงานของหน่วยงานฯ ที่จัดขึ้น ณ โถงกลาง ตึกสันติไมตรีด้วยความสนใจ
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ หารือ นำเทคโนโลยีสารสนเทศ เชื่อมโยงข้อมูลเด็กและเยาวชนในกระบวนการยุติธรรมในศาลเยาวชน
วันพุธที่ 18 มีนาคม 2563
ปลัดกระทรวงดิจิทัลฯ หารือ นําเทคโนโลยีสารสนเทศ เชื่อมโยงข้อมูลเด็กและเยาวชนในกระบวนการยุติธรรมในศาลเยาวชน
ปลัดกระทรวงดิจิทัลฯ หารือ นําเทคโนโลยีสารสนเทศ เชื่อมโยงข้อมูลเด็กและเยาวชนในกระบวนการยุติธรรมในศาลเยาวชน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ให้การต้อนรับ นายธันว์ บุณยะตุลานนท์ รองอธิบดีผู้พิพากษาศาลเยาวชนและครอบครัวกลาง พร้อมด้วยคณะผู้บริหารระดับสูงของศาลเยาวชนและครอบครัวกลาง ณ ห้องประชุม 802 ชั้น 8 ศูนย์ราชการฯ เมื่อวันที่ 16 มีนาคม 2563 เพื่อหารือการดําเนินงานอย่างเป็นรูปธรรม ภายใต้บันทึกข้อตกลงการบูรณาการความร่วมมือเพื่อคุ้มครองสิทธิ และเสริมสร้างสวัสดิภาพเด็กเยาวชนและครอบครัวในการกระบวนการยุติธรรม โดยร่วมหารือเกี่ยวกับมาตรการเชิงรุกเพื่อสร้างภูมิคุ้มกันให้แก่เด็กและเยาวชนฯ และเห็นควรให้จัดทําโครงการพัฒนาระบบสารสนเทศภายใต้บันทึกข้อตกลงฯ
ทั้งนี้เพื่อเป็นการเฝ้าระวัง ติดตามและประเมินผลเด็กและเยาวชนมิให้กระทําผิดซ้ํา โดยเชื่อมโยงข้อมูลเด็กและเยาวชนในกระบวนการยุติธรรมในศาลเยาวชนและครอบครัวทั่วประเทศทั้งสิ้น 84 ศาล และขณะนี้ได้รับความร่วมมือจาก บริษัท ทีโอที จํากัด มหาชน ในการให้คําปรึกษาและการจัดทําระบบสารสนเทศดังกล่าว
****************
รัฐบาลไทย-ข่าวทำเนียบรัฐบาล-“เราเที่ยวด้วยกัน” ผลตอบรับดี ชวนผู้ประกอบการร่วมสร้างบรรยากาศกระตุ้นท่องเที่ยวให้กลับมาคึกคัก
วันพฤหัสบดีที่ 6 สิงหาคม 2563
“เราเที่ยวด้วยกัน” ผลตอบรับดี ชวนผู้ประกอบการร่วมสร้างบรรยากาศกระตุ้นท่องเที่ยวให้กลับมาคึกคัก
จากที่ได้เริ่มโครงการเราเที่ยวด้วยกันตั้งแต่วันที่ 15 กรกฎาคม 2563 เป็นต้นมา ในภาพรวมมีผลตอบรับในทางที่ดี มีประชาชนสนใจลงทะเบียน 4.76 ล้านราย ลงทะเบียนสําเร็จ 4.51 ล้านราย มีโรงแรมสนใจเข้าร่วมโครงการ 6,815 แห่ง กระจายตัวอยู่ครบในทุกจังหวัดทั่วประเทศ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากที่ได้เริ่มโครงการเราเที่ยวด้วยกันตั้งแต่วันที่ 15 กรกฎาคม 2563 เป็นต้นมา ในภาพรวมมีผลตอบรับในทางที่ดี มีประชาชนสนใจลงทะเบียน 4.76 ล้านราย ลงทะเบียนสําเร็จ 4.51 ล้านราย มีโรงแรมสนใจเข้าร่วมโครงการ 6,815 แห่ง กระจายตัวอยู่ครบในทุกจังหวัดทั่วประเทศ โดยเมืองหลักที่มีโรงแรมสนใจเข้าร่วมมากที่สุด 5 อันดับแรก ได้แก่ กรุงเทพมหานคร เชียงใหม่ กระบี่ ภูเก็ต และประจวบคีรีขันธ์ และเมืองรองที่มีโรงแรมสนใจเข้าร่วมมากที่สุด 5 อันดับแรก ได้แก่ เชียงราย จันทบุรี น่าน นครศรีธรรมราช และตราด โดยมีการจองโรงแรมแล้ว 391,731 ห้อง จ่ายเงินจองเรียบร้อยแล้ว 388,461 ห้อง และโรงแรมที่มีการจองห้องพักแล้วมีจํานวน 3,465 แห่ง ซึ่งคิดเป็นสัดส่วนกว่าครึ่งของจํานวนโรงแรมที่สนใจเข้าร่วมโครงการ ราคาห้องพักเฉลี่ยต่อคืนอยู่ที่ 2,950 บาท นอกจากนี้ หลังจากได้เปิดให้ร้านค้า OTOP เข้ามาลงทะเบียนร่วมโครงการตั้งแต่วันที่ 1 สิงหาคม 2563 พบว่า มีร้านค้า OTOP สนใจเข้าร่วม 453 แห่ง ทั้งนี้ ร้านค้า OTOP ที่ขึ้นทะเบียนกับกรมการพัฒนาชุมชนจะสามารถลงทะเบียนเข้าร่วมโครงการได้ทุกวันที่เว็บไซต์ www.เราเที่ยวด้วยกัน.com
โฆษกกระทรวงการคลังได้เปิดเผยเพิ่มเติมว่า กระทรวงการคลังร่วมกับธนาคารกรุงไทย จํากัด (มหาชน) ตรวจสอบพบผู้ประกอบการที่พักขนาดเล็ก 1 แห่งมีพฤติกรรมต้องสงสัยอาจเข้าข่ายทุจริตจากโครงการเราเที่ยวด้วยกัน โดยที่พักดังกล่าวมียอดการจองห้องพักเต็มตลอดเวลาและเกินกว่าจํานวนห้องพักที่มีอยู่ รวมทั้งผู้เข้าพักมีประวัติการใช้ e-Voucher สําหรับการซื้ออาหารในที่พักโดยที่โรงแรมดังกล่าวไม่มีห้องอาหารไว้ให้บริการแก่ผู้เข้าพัก โดยขณะนี้ได้ระงับการจ่ายเงินสนับสนุนค่าที่พักในสัดส่วนร้อยละ 40 ของราคาที่พัก และ E-Voucher แล้ว และจะพิจารณาตัดสิทธิ การเข้าร่วมโครงการเราเที่ยวด้วยกันต่อไป โดยโฆษกกระทรวงการคลังได้กล่าวเพิ่มเติมว่า โครงการเราเที่ยวด้วยกันมีวัตถุประสงค์เพื่อกระตุ้นเศรษฐกิจภาคการท่องเที่ยว ซึ่งเป็นแหล่งรายได้และการจ้างงานหลักของประเทศ เพื่อลดผลกระทบจากการแพร่ระบาดของโรคติดเชื้อไวรัสโคโรนา 2019 ดังนั้น จึงขอความร่วมมือผู้ประกอบการที่พักปฏิบัติตามเงื่อนไขของโครงการ “เราเที่ยวด้วยกัน” เพื่อร่วมกันสร้างบรรยากาศที่ดีให้การท่องเที่ยวไทยกลับมาคึกคักอีกครั้ง
เราเที่ยวด้วยกัน Call Center   โทร. 02-111-1144
Tourist Hotline เบอร์เดียวเที่ยวทั่วไทย  โทร.1672
รัฐบาลไทย-ข่าวทำเนียบรัฐบาล-ความคืบหน้ามาตรการเยียวยา 5,000 บาท ในส่วนที่ผู้ลงทะเบียนอาจจะยังประสบปัญหาหรือไม่ได้รับความสะดวก [กระทรวงการคลัง]
วันพุธที่ 29 เมษายน 2563
ความคืบหน้ามาตรการเยียวยา 5,000 บาท ในส่วนที่ผู้ลงทะเบียนอาจจะยังประสบปัญหาหรือไม่ได้รับความสะดวก [กระทรวงการคลัง]
ความคืบหน้ามาตรการเยียวยา 5,000 บาท ในส่วนที่ผู้ลงทะเบียนอาจจะยังประสบปัญหาหรือไม่ได้รับความสะดวก
ความคืบหน้ามาตรการเยียวยา 5,000 บาท ในส่วนที่ผู้ลงทะเบียนอาจจะยังประสบปัญหาหรือไม่ได้รับความสะดวกตามนี้
ขอความกรุณาผู้ลงทะเบียนเข้าไปตรวจสอบสถานะที่เว็ปไซต์ “เราไม่ทิ้งกัน” เพื่อจะได้ทราบว่าท่านผ่านเกณฑ์และได้รับสิทธิ์หรือไม่ เพราะขณะนี้ระบบได้นําข้อมูลผู้ที่ได้รับสิทธิ์จํานวน 10.6 ล้านคนเข้าในระบบเรียบร้อยแล้ว และจะมีการ update จํานวนผู้ได้รับสิทธิ์เป็นระยะตามผลการคัดกรองกลุ่มทบทวนสิทธิ์หรือกลุ่มขอข้อมูลเพิ่มเติมที่ผ่านเกณฑ์และได้รับสิทธิ์เพิ่มขึ้นทุกวัน
สําหรับท่านที่ได้รับสิทธิ์แต่มีปัญหาว่าเงินยังไม่เข้าบัญชีแสดงว่าบัญชีถูกปิด (ไม่มีการเคลื่อนไหวนานเกิน 1 ปี) หรือบัญชีไม่ตรงซึ่งเป็นได้ทั้งชื่อ นามสกุล เลขที่บัญชี หรือชื่อธนาคารไม่ตรงกับชื่อผู้ลงทะเบียน ผู้ลงทะเบียนสามารถเข้ามาแก้ไขตรงปุ่มสีเหลือง “เปลี่ยนแปลงข้อมูลการรับเงิน” ระบบจะตรวจสอบว่าบัญชีถูกต้องแล้วหรือไม่ และพร้อมโอนเงินให้ในรอบถัดไป กรณีนี้อยากแนะนําว่าให้ไปทํา promptpay ที่ผูกกับเลขบัตรประชาชนจะหมดปัญหา และทําใ้ห้การโอนเงินสะดวก รวดเร็ว และถูกต้องครับ
ผู้ลงทะเบียนที่มีสถานะเป็นเกษตรกรและเป็นหัวหน้าครัวเรือนด้วย ขอให้รับสิทธิ์เยียวยาผ่านมาตรการเยียวยาเกษตรกรครับ ส่วนสมาชิกในครัวเรือนที่ช่วยทําการเกษตรและประกอบอาชีพอิสระด้วย สามารถรับสิทธิ์ตามมาตรการเยียวยา 5,000 บาทได้ โดยหากท่านเคยถูกตัดสิทธิ์เพราะว่าเป็นเกษตรกร สามารถขอให้ทบทวนสิทธิ์ได้ที่ปุ่มสีม่วง “ยื่นทบทวนสิทธิ์”
ผู้ที่ยกเลิกการลงทะเบียนด้วยความเข้าใจผิด สามารถขอรับสิทธิ์คืนอีกครั้งได้ โดยใช้ปุ่มสีม่วง “ยื่นทบทวนสิทธิ์” ตั้งแต่วันที่ 1 พฤษภาคม 2563
ขณะนี้ยังมีผู้ลงทะเบียนในกลุ่มที่ได้รับ sms ขอข้อมูลเพิ่มเติมอีก 9 แสนคนยังไม่ได้มาให้ข้อมูลเพิ่มเติม (ส่วนใหญ่ 5.4 ล้านคนได้มาให้ข้อมูลเพิ่มเติมแล้ว) ขอความกรุณามาให้ข้อมูลโดยด่วนเพื่อประโยชน์ของผู้ลงทะเบียนในการได้รับเงินเยียวยาด้วยความรวดเร็วครับ
ที่มา - นายลวรณ แสงสนิท ผู้อํานวยการสํานักงานเศรษฐกิจการคลัง และโฆษกกระทรวงการคลัง